Η επίδραση της άσκησης των γονέων σε ψυχοκοινωνικούς παράγοντες παιδιών προσχολική ηλικίας
Creators: name: Κουτσοκώστα, Μαριάνθη Βασιλείου
Publisher: name: Aristotle University of Thessaloniki
Year: 2021
Subjects: Φυσική δραστηριότητα
Προσχολική ηλικία
Πρότυπα γονέων
Μίμηση
Παιχνίδι
Physical activity
Preschool age
Parenting patterns
Imitation
Play

description: Ο σκοπός της έρευνας ήταν η διερεύνηση του βαθμού στον οποίο η άσκηση των γονέων και κατ’ επέκταση η οικογένεια, επιδρά σε συγκεκριμένους παράγοντες ψυχοκοινωνικής ανάπτυξης του παιδιού. Συγκεκριμένα, οι παράγοντες αφορούσαν την θετική κοινωνική συμπεριφορά, τις συναισθηματικές διαταραχές, τις διαταραχές διαγωγής, την υπερκινητικότητα/απροσεξία και τις σχέσεις με τους συνομήλικους. Επίσης, διερευνήθηκε και ο βαθμός στον οποίο η άσκηση των γονέων επηρεάζει τη φυσική δραστηριότητα των παιδιών. Στην έρευνα συμμετείχαν 151 μαθητές και μαθήτριες προσχολικής ηλικίας. Χρησιμοποιήθηκαν δύο εργαλεία καταγραφής, το πρώτο είναι το ερωτηματολόγιο δυνατοτήτων και δυσκολιών (SDQ-Hel) (Goodman, 1997) που αποσκοπεί στην διερεύνηση των ψυχοκοινωνικών παραγόντων και συμπληρώθηκε από τις νηπιαγωγούς. Το δεύτερο είναι το ερωτηματολόγιο Preschool-age Children’s Physical Activity Questionnaire-Home Version (Dwyer, 2011), στο οποίο οι γονείς κατέγραψαν τη φυσική τους δραστηριότητα αλλά και των παιδιών τους. Από τα αποτελέσματα της έρευνας φάνηκε ότι η μέτρια έως έντονη δραστηριότητα των παιδιών είχε θετική συσχέτιση με τις φορές που είχαν σωματική δραστηριότητα οι γονείς τις καθημερινές και τα σαββατοκύριακα αλλά και με τα λεπτά που διήρκησε η δραστηριότητα των γονέων κατά τις καθημερινές και τα σαββατοκύριακα. Επίσης, διαπιστώθηκε ότι οι μεταβλητές που σχετίζονται με τις δραστηριότητες του ελευθέρου χρόνου των γονέων κατά τις καθημερινές και τα σαββατοκύριακα μπορούν να προβλέψουν τις σχέσεις με τους συνομήλικους, έναν από τους ψυχοκοινωνικούς παράγοντες που μελετήθηκαν. Τα αποτελέσματα της παρούσης εργασίας έρχονται να εμπλουτίσουν την υπάρχουσα βιβλιογραφία και αναδεικνύουν την αναγκαιότητα για περαιτέρω διερεύνηση, μέσα στο οικογενειακό και σχολικό περιβάλλον, της επίδρασης της φυσικής άσκησης των γονέων σε ψυχοκοινωνικούς παράγοντες.
description: The main purpose of this study was to investigate how the family influences specific factors of the child's psychosocial development. Specifically, the factors were the positive social behavior, emotional disorders, behavioral disorders, hyperactivity/ carelessness, and relationships with peers. Moreover, it was investigated if the parental exercise affects children's physical activity. In the research participated 151 preschool students. For this study two tools were used, the first is the Questionnaire of Opportunities and Difficulties (SDQ-Hel) (Goodman, 1997) which aimed to investigate psychosocial factors, and was completed by kindergarten teachers. The second measurement tool, the Preschool-age Children's Physical Activity Questionnaire-Home Version (Dwyer, 2011), completed by parents to record theirs and their children’s physical activity. The results showed that the moderate to intense activity of the children had a positive correlation with the times their parents were physically active on weekdays and weekends but also with the duration of parents' activity on weekdays and weekends. Furthermore, the results revealed that the variables related to parents' leisure activities on weekdays and weekends can predict the relationships with peers, a psychosocial factor that was investigated. Our results are enhancing the present literature and proves the necessity to investigate, on family and school environment, the effect of parental physical exercise on psychosocial factors.